**Задача C1. Коледари**

**Автор: Михаил Ковачев**

По стара традиция коледарите от село Кюлевча получават за Коледа кравайчета от стопаните на къщите в селото. Всеки стопанин на къща е определил по колко кравайчета ще дава. Този брой не зависи от броя на коледарите и е еднакъв за всяка година. При това е възможно кравайчетата от някоя къща да не стигнат за всички коледари. Затова, коледарите решили да съберат на едно място всички кравайчета и на сутринта да ги разделят **по равно**, ако това е възможно.

Коледарите знаят по колко кравайчета ще вземат от всяка къща. Те трябва да определят кои къщи да посетят, така че общият брой получени кравайчета да може да се раздели **по равно** между тях.

Помогнете им, като напишете програма **kravaiche**, която определя къщите, които трябва да посетят коледарите, за да могат да си разделят **по равно** взетите кравайчета.

**Вход**

От пъврият ред на стандартния вход се въвеждат две числа: *k* – броят коледари и *n* – броят къщи в селото. Следват *n* числа: *a1*, *a2*, *a3*, … *an*, където *ai*показва броят кравайчета, които коледарите ще вземат ако посетят *i*-тата къща.

**Изход**

На един ред на стандартния изход изведете номерата на къщите, които коледарите трябва да посетят така, че да могат да си разделят **по равно** събраните кравайчета (*първата къща е с номер 1, втората с номер 2 и т.н.*). Ако съществува повече от едно решение изведете кое да е от тях. Ако задачата няма решение изведете „no kravaiche”.

Ограничения

1 ≤ *k* ≤ *n* ≤ 100000

1 ≤ *ai* ≤ 100000

Примери:

**Вход Вход**

3 6 4 5

7 11 2 5 13 17 1 2 3 7 5

**Изход Изход**

2 3 4 3 5

***Оценяване****: В 25% от тестовете, броят на къщите ще бъде по-малък от 1000 и всеки такъв тест носи 1 точка. В 25% от тестовете, броят на къщите ще бъде между 1000 и 70000 и всеки такъв тест носи по 2 точки. В останалите 50% от тестовете броят на къщите ще е межу 70000 и 10000 и всеки такъв тест ще носи по 3.5 точки.*