**Задача C? Кодиране**

**Автор: Емил Келеведжиев**

Даден е низ, съставен от цифрите от '0' до '9'. Кодираме го, като някои двойки последователни цифри заменяме с малка буква от латинската азбука според следното правило: 10 → 'а', 11 → 'b', 12 → 'c', … , 34 ­→ 'y', 35 → 'z'. Например в низа "1234" може да заменим първата двойка цифри с буквата, която съответства на 12 и се получава "c34". Възможно е също двойката цифри "23" да бъде заменена с буквата "n" и получаваме кодиране "1n4". Ако заменим и двете последователни двойки цифри, получаваме "cy".

Напишете програма **code**, която пресмята броя на различните низове, които могат да бъдат получени, ако кодираме даден низ от цифри по указания начин с използването на първите *n* малки букви oт латинската азбуката. Например, при *n* = 5, ползваме буквите 'a', 'b', 'c', 'd' и 'е'. При *n* = 0, не ползваме букви при кодирането.

**Вход:** На първия ред е цялото число *n*. На втория ред е даденият низ.

**Изход:** Едно цяло число, равно на търсения брой.

**Ограничения:** 0 ≤ *n* ≤ 26; даденият низ е съставен от цифри и има дължина не по-голяма от 60.

**Примери:**

|  |  |  |
| --- | --- | --- |
| Пример 1  Вход:  0  10237  Изход:  1 | Пример 2  Вход:  1  10237  Изход:  2 | Пример 3  Вход:  26  10237  Изход:  4 |