**Задача C? Най-много еднакви**

**Пояснение към решението**

Наивният метод за решаване на задачата, който е лесен за написване при *K* = 1, 2 или 3, е чрез единичен, двоен или троен цикъл да се обходят елементите на всеки от дадените низове и да се извършва броене. Броенето може да стане чрез елементарна хеш таблица като се ползва съответно едномерен, двумерен или тримерен масив.

При по-големите стойности на *К*, програмата трябва да се напише така, че да моделира поведението на *K* вложени цикъла и съответно вместо *K*-мерен масив за броене, да се използва едномерен с подходящо пресмятане на индексите.

**Емил Келеведжиев**