**Задача C5. СКОКОВЕ**

**Автор: Емил Келеведжиев**

Разглеждаме редица от *N* цели числа. Стойността на първият елемент на редицата вземаме като начална стойност на наша текуща сума. Тръгваме от този начален елемент на редицата и се движим надясно чрез единични и двойни скокове. При всяко приземяване вземаме числото върху което стъпваме и го събираме с текущата сума, за да получим нова стойност на текущата сума. Понеже двойните скокове са по-изморителни, не ни е разрешено да правим два двойни скока един след друг. Последният скок трябва да завърши върху последното число от редицата.

Напишете програма **jumps**, която намира най-голямата стойност на текущата сума, която може да образуваме от взетите числа в някой от моментите на движението.

**Вход**

От първия ред на стандарния вход се въвежда едно цяло число *N* – броят на числата в редицата. От следващият ред се въвеждат *N* числа – числата на редицата.

**Изход**

На стандартния изход програмата трябва да изведе едно цяло число - търсената максимална сума.

**Ограничения:**

1 < *n* < 100 000;

Числата в дадената редица имат стойности в диапазона от -99 до 99 (включително).

**Пример**

**Вход**

6

1 -3 -2 6 -3 -7

**Изход**

5

***Пояснение*:** Резултат 5 се получава чрез движение, при което правим последователно един двоен и един единичен скок. Така събираме числата 1, -2 и 6. При всяка друга последователност от разрешени скокове ще имаме текуща сума, която не е по-голяма от 5 във всеки момент от началото до края на движението.