### Анализ на решението на задача

Песен на годината

1. Организация на входа:

Картончетата се записват в двумерен масив 100000x3.

Създава се масив – списък на предложените песни, както и хеш масив, в който за всяка песен се записват броя на първите места.

1. Алгоритъмът, по който се извършва класирането, е следния:
2. Намира се броя първи места на всяка една от песните.
3. Ако някоя от песните, посочени на първо място е получила повече гласове от всички останали и те са повече от сумата на всички останали, посочени на първо място, тя печели и избора приключва.
4. Ако точка 2 не е изпълнена, измежду песните, посочени на първо място, се определя тази, която е получила най–малко гласове и тя се заличава от картончетата на участниците. Песните от картончето, следващи тази, която се отстранява, минават с едно място напред. Ако е отстранена песен, посочена като първа в дадено картонче, втората става първа, третата става втора и третото място остава празно. Ако дадено картонче остане празно, то се изключва от класирането. Ако няколко песни, посочени на първо място имат равен брой гласове и той е най-малък – те се отстраняват от картончетата в които са записани. Преминава се към точка 1.
5. Ако измежду останалите кандидати не може да бъде избрана песен, посочена най-малко пъти на първо място, т.е. останали са две песни с равен брой първи места или три песни с равен брой първи места и т. н., счита се, че не може да бъде излъчен победител. Песните, които остават отиват на балотаж и избора приключва.

Автор: Пано Панов