
*****Открито първенство на София по информатика***

***4 ноември 2019 г.***

***Група C,7-8 клас***

Задача C1. Сироп

Етаж 1

Етаж 2

Етаж 3

Етаж 4

Помниш ли какво лято бе? И каква жега!? И как барманът Наливайко не смогваше да сипе всекиму от култовия леден сироп от бъз и лимон. А помниш ли как той се сети да реши проблема? – промени традиционната подредба на чашите за шампанско в четириъгълна пирамида от чаши за сироп, както е показано на схемата.

И после взе Наливайко големия кен с *Q* литра леден сироп и го заизлива в най-горната чаша. Както си му е редът, ледената течност запрелива в по-долните чаши и така, докато не бе изпразнен целият кен. По дадени обемът на кена *Q*, обемът *q* на всяка чаша, и целите числа *f*, *n*, *m*, определете колко милилитра сироп ще има в чашата в ред *n*, колона *m* на етажа от чаши с номер *f*. Етажите са номерирани от горе надолу, започвайки от 1.

**Упътване:** При запълване на чаша, сиропът преливаше БЕЗ ЗАГУБИ И ПОРАВНО в най-близките 4 чаши от следващия по-долен етаж чаши. Освен това се преливаше само цяло количество милилитри, дробната част от количеството преливан сироп Наливайко сипваше в собствената си чаша – и той е човек!

Вход

На единственият ред от стандартния вход са дадени целите числа *Q* – обемът на кена в литри, *q* – обемът на всяка от чашите в милилитри, *f*, *n* и *m* – съответно етажа, реда и колоната на търсената чаша. Броенето на *f*, *n* и *m* започва от 1.

Изход

На единствения ред от стандартния изход изведете колко милилитра сироп ще има в чашата в ред *n*, колона *m* на етажа от чаши с номер *f*.

Ограничения

0≤ *Q* ≤ 104

10≤ *q* ≤ 2000

Пример

Вход

5 500 3 1 2

Изход

312